# Bestyrelsesmøde d.04-12-2018

Sted: Hos Jens  
Tilstede: Jens Thomsen, Flemming Sørensen, Bjarne Rullhøj, Peter Reitz, Fini Kjærsgaard.  
Fraværende: Kim Broholm, Ejgil Jensen.

**Dagsorden.**

1. Referat
2. Post og siden sidst
3. Grønt Råd
4. Ny næstformand
5. Årsmøde  
   Valg af kredsformand  
   Delegerede til repræsentantskabsmødet 2019  
   Ny struktur i DJ
6. Første weekend i august Game Fair
7. Næste møde
8. Eventuelt

Ad1. Godkendt

Ad2. På kredsmødet d. 27/9 i Ejby- Harndrup konstitueredes Ejgil Jensen som ny kredsformand, efter Michael Søgaard som har valgt at fratræde. I det nyoprettede strukturudvalg sidder 3 medlemmer fra kreds 5 (Bjarne Rullhøj, Claus Lauritsen og Mikkel Warming Pedersen), Niels Crone Madsen fra kreds 6 er valgt som formand for udvalget. Jagtstiudvalget er nedlagt, men jagtsti fortsætter! Ny riffelkoordinator er Niels Lauridsen.  
Nyjægere, dvs. folk som har erhvervet jagttegn inden for de sidste 18 måneder, inviteres på jagt af Naturstyrelsen, som på landsplan har 1000 pladser. Kreds 8 (Bornholm) har aftale med kommunen, om nyjægerjagt på kommunens arealer. Nyjægerpuljen har hvert år 200.000 kr. til uddannelse. I 2014 blev uddelt 150.000, i 2015 uddelt 75.000, i 2016 uddelt 20.000. Hvorfor bliver der ikke søgt om flere penge?  
Årskredsmødet er flyttet fra d. 1. marts til **d. 7. marts** i Ringe.  
Forbundsmesterskab i bue og jagtsti forsøges afholdt i forbindelse med Game Fair i august.  
Jagtmessen i OCC afholdes d. 20.-22. marts 2020  
D. 14. marts afholdes årsmøde i hjortevildtgruppen  
D. 24. marts afholdes duelighedsprøve i jagthorn

Ad3. D. 5. december er der møde i Grønt Råd (Flemming deltager ikke i dette møde). 98% af alle sager i rådet er efterretningssager! Ellers intet nyt.

Ad4. Udskydes til næste møde.

Ad5. 1) Jægerrådet Faaborg-Midtfyn indstiller Ejgil Jensen som kredsformand  
2) Jens, Flemming, Peter, suppleanter Bjarne, Fini.  
3) Bjarne Rullhøj og Claus Lauritsen fortæller hvordan og hvor langt de er med ny struktur.

Ad6. D. 2.-4. august afholdes der Game Fair på Brahetrolleborg. Kredsbestyrelsen har bestemt at DJ kreds 5 deltager. Jægerrådet i Faaborg-Midtfyn mener, at vi også bør deltage i livsstilsmessen på Boltinggård d. 8.-10. juni. Vi mener, at livsstilmessen henvender sig til et bredere publikum, end Game Fair. Da vi netop har brug for at udbrede mere viden om DJ’s og jægernes virke, er det vigtigt at sende budskabet til den brede befolkning. Fini kontakter evetfirmaet ang. pris og mulighed for deltagelse på Boltinggård.

Ad7. Næste møde 26-02-2019 kl. 19.00 hos Flemming.

Ad8. D. 22. juni afholdes repræsentantskabsmødet.  
Ejgil og Georg har arrangeret et møde med jægerrådet i Odense, Asbjørn Hellesøe (Formand) er fratrådt med øjeblikkelig virkning.